Kimberley se ‘kruispad van die dood’ beveiligDie berugte kruispad. Foto: Magda Vertue/Facebook Dié aansluiting is bekend vir die talle noodlottige ongelukke wat reeds daar plaasgevind het, en inwoners pleit al ŉ geruime tyd dat Sanral die kruispad moet beveilig. Volgens AfriForum het daar sedert April vanjaar reeds 86 ongelukke by hierdie aansluiting plaasgevind. “AfriForum het besluit om self in te gryp. Ons het ŉ plaaslike kontrakteur genader om met toestemming van Sanral 96 flikkerende aluminiumligte te installeer wat met sonenergie werk,” het Wico Swanepoel, AfriForum se provinsiale koördineerder vir die Noord-Kaap, gesê. “Volgehoue druk van die gemeenskap en AfriForum het Sanral uiteindelik genoop om tot die beveiliging van die aansluiting in te stem.” “Ons sal die kontrakteur binnekort opdrag gegee om met die projek te begin. Die projekkoste beloop ŉ bedrag van bykans R38 000,” het Swanepoel gesê.